Маңғыстау мен Алматыда төтенше жағдай жарияланды
"Маңғыстау мен Алматыда төтенше жағдай жарияланды" | "https://abai.kz/post/145278"
TITLE: Маңғыстау мен Алматыда төтенше жағдай жарияланды
URL: https://abai.kz/post/145278
META: "Маңғыстау мен Алматыда төтенше жағдай жарияланды" | "https://abai.kz/post/145278"
DATE: 05.01.2022
AUTHOR(s): Abai.kz
TOTAL WORDS: 123
TEXT: Ақорда сайтында хабарланғандай, жағдайдың шиеленісуіне байланысты қоғамдық қауіпсіздікті қамтамасыз ету, заңдылық пен құқықтық тәртіпті қалпына келтіру, азаматтардың құқықтары мен бостандықтарын қорғау мақсатында Мемлекет басшысы Қасым-Жомарт Тоқаев Маңғыстау облысында және Алматы қаласында 2022 жылғы 19 қаңтарға дейін төтенше жағдай жариялады. 2 қаңтарда Жаңаөзен тұрғындары сұйытылған газ бағасын түсіруді талап етіп көшеге шыққан болатын. Наразылықтар еліміздің көптеген аймақтарында жалғасты. Қазақстан президенті Қасым-Жомарт Тоқаев жағдайға үн қосып, үкіметке Жаңаөзендегі жағдайды экономикалық негізділігін құқықтық салада ескере отырып, жедел түрде қарауды тапсырған еді. 4 қаңтарда «Қазмұнайгаз» АҚ әлеуметтік жауапкершілігі аясында Маңғыстау облысында газдың литріне 50 теңгеден баға белгілеу туралы шешім қабылданғаны белгілі болды. 5 қаңтарда Қазақстан президенті Қасым-Жомарт Тоқаев үкімет мүшелерімен, президент әкімшілігінің қызметкерлерімен және басқа да мүдделі органдардың өкілдерімен елдің әлеуметтік-экономикалық жағдайы туралы жұмыс кеңесін өткізеді Abai.kz.
